L 192/38 Az Európai Unió Hivatalos Lapja 2014.7.1. A BIZOTTSÁG 724/2014/EU VÉGREHAJTÁSI RENDELETE (2014. június 26.) az európai unióbeli nemzeti és regionális számlák európai rendszeréről szóló 549/2013/EU európai parlamenti és tanácsi rendelet keretében előírt adattovábbításra vonatkozó adatcsereszabványról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az európai unióbeli nemzeti és regionális számlák európai rendszeréről szóló, 2013. május 21-i 549/2013/EU európai parlamenti és tanácsi rendeletre (") és különösen annak 3. cikke (2) bekezdésére, mivel: (1) — Az 549/2013/EU rendelet 3. cikke (2) bekezdéséből következik, hogy a tagállamok a Bizottság által meghatáro- zott adatcsereszabványnak és egyéb gyakorlati eljárásoknak megfelelően továbbítják a Bizottságnak az ebben a rendeletben előírt adatokat és metaadatokat. (2) — Az 549/2013/EU rendelet hatálya alá tartozó statisztikához kapcsolódó adatok cseréjére és továbbítására vonat- kozó egységes szabvány alkalmazása számottevő mértékben hozzájárulna az üzleti folyamatok integrációjához e statisztikai területen. (3) — Az adatok és metaadatok cseréjével és megosztásával kapcsolatos statisztikai és technikai szabványokra vonatkozó statisztikai adat- és metaadatcsere (SDMX) kezdeményezést a Nemzetközi Fizetések Bankja, az Európai Központi Bank, a Bizottság (Eurostat), a Nemzetközi Valutaalap, a Gazdasági Együttműködési és Fejlesztési Szervezet (OECD), az ENSZ és a Világbank indította útjára. A hivatalos statisztika cseréje tekintetében az SDMX statisztikai és technikai szabványokat bocsát rendelkezésre, egyebek mellett az SDMX jelölőnyelvet (SDMX Markup Language), XML szintaxis alkalmazásával (,SDMX-ML-formátum"). Az e szabványnak megfelelően kialakított adat- formátumot és adatszerkezeti meghatározást ezért be kell vezetni. Az új formátumra való átállás elősegítése érde- kében a rendelet hatálybalépését követő első két évben a Bizottság olyan sablonokat bocsát a tagállamok rendelke- zésére, amelyek SDMX-konvertálóeszközként használhatók. (4) — A Bizottságnak rendelkezésre kell bocsátania az SDMX adatszerkezeti meghatározásokkal kapcsolatos részletes dokumentációt és iránymutatást a végrehajtásuk vonatkozásában. (5) — Az e rendeletben előírt intézkedések összhangban vannak az Európai Statisztikai Rendszer Bizottságának vélemé- nyével, ELFOGADTA EZT A RENDELETET: 1. cikk Adattovábbításra vonatkozó szabvány A tagállamok SDMX adatszerkezeti meghatározások alkalmazásával rendelkezésre bocsátják az 549/2013/EU rendelet által előírt adatokat. 2. cikk Az adatformátumra vonatkozó technikai követelmények A tagállamok SDMX-ML-formátumban bocsátják rendelkezésre az adatokat és metaadatokat. () HLL174., 2013.6.26., 1. o.